102 



cesser, ved hvilke nye Celler opstaa af dem, der allerede 

 ere til Stede, ere mangesidig undersøgte, og Videnskaben 

 er i denne Henseende bragt til en vis Afslutning, om der 

 end selvfølgelig bliver nok at gjøre for fremtidige Slægter. 

 Men hvad der for Øjeblikket særlig beskæftiger Fytoto- 

 merne i denne Retning, er en dybere Indtrængen i selve 

 Cellens Væsen. Det gjælder ikke blot om at lære at 

 kjende de forskjellige Celleformer, heller ikke blot om at 

 studere de enkelte Dele af Cellerne; Hovedopgaven er 

 meget mere den at finde det for alle Celler fælles i deres 

 Oprindelse, Væxt og Ernæring. I det man har slaaet 

 den Kjendsgjerning fast, at Dannelsen af enhver Plante- 

 celle begynder med Individualiseringen af et Protoplasma- 

 legeme, som da frembringer Cellevæggen ud af sig, og at 

 dette er det egentlig levende i Cellen, er der foreløbig 

 ogsaa paa dette Omraade vundet en vis Afslutning, en 

 fast Grundvold for den egentlige Cellelære.*) 



Forrest blandt de mikroskopiske Undersøgelser staar 

 for Øjeblikket det Spørgsmaal, hvilke Forhold der herske 

 mellem den hele Plantes eller hele Organgruppers Væxt 

 og Livsvirksomheden i den enkelte Celle og de enkelte 

 Cellevæv, eller, som man kortere kunde sige, hvilken 

 Forbindelse der kan findes mellem den indre og ydre 

 Sammensætning. Blandt de lavere Alger og Svampe findes 

 der Planter, hvis Forgrening, Rodudvikling og Frugtdannelse 

 fuldføres af en eneste Celle. Hos de andre Planter der- 

 imod .gaar en Mangfoldiggjørelse af de til Stede værende 

 Celler Haand i Haand med Dannelsen af Grene, Blade, 

 Rødder og frugtdannende Dele ; denne Celleformering sker 

 ved Dannelsen af Delingsvægge, hvis Retninger og Stilling 



*) Se i dette Tidsskrift: W ar min g, Om Planten opfattet som et 

 Samfund. IV R. 5 Bd. R. A. 



